Canada Canada Canada El Cànada o Canadà el xe un paéxe de ła Amèrica setentrionàl. El se cata a nord dei Stati Unii de la Amèrica. El xe el secondo paéxe pì estexo del mondo. istituio cofà domigno inte el 1867, e dal 1926 partegnente al Commonwealth. El ga na nova Costitusion del 25 de April 1982. A tuteła de łe minoranse indixene, el 1° de Avril del 1999 xe stà istituio el novo Teritorio autonomo de Nunavut . El Canada el xe un Stato federal. El xe sudiviso in diese provinse e tre teritori. Columbia Britannica Ìzoła del Prìnsipe Edoardo Terranova e Labrador Teritori del Nord-Òvest Ła capitałe Ottawa ła xe ła quarta sità del Canadà. Ła pì popołà ła xe Toronto, e dopo vien Montreal e Vancouver. Altre sità 'nportanti łe xe Calgary, Edmonton, Quebec, Winnipeg, Hamilton, Łondra, Kitchener, Santa Catarina-Niagara, Halifax, Oshawa, Vitòria, Windsor, Saskatoon, Rejina, Sherbrooke, San Janni. En Canadà a xe riconosue do łéngue ofiçiałi, ła łéngua inglexe e ła francéxe. Inte el Quebec el francéxe el xe ła łéngua ofiçiałe; inte el resto del Canada el xe el angléxe. El Canada el xe na nasion multiłéngue: oltre a łe łéngue autoctone,, łe se ghe ne ga difondeste altre sia parchè i inglexi e i francexi i se ga da bataja par el controło del Stato, sia grasie a łe imigrasion. Pì de un canadéxe su do xe de madrełéngua ingléxe e grosomodo uno su quatro el ga par łéngua materna el francéxe. I altri i parla łéngue autoctone o, infrà i imigrai, łéngue straniere. El fransèxe el xe parlà come prima łéngua inte ła provincia del Quebec e anca in serte parti de łe province de Novo Brunswick, Teranova e Ontario. Dee çità, in particołare Montréal e Ottawa, łe xe biłéngoi.